1991R1382 — ET — 20.11.2003 — 002.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

NÕUKOGU MÄÄRUS (EMÜ) nr 1382/91,

21. mai 1991,

andmete esitamise kohta seoses kalastussaaduste lossimisega liikmesriikides







EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut, ( 1 ) võttes arvesse Euroopa Parlamendi arvamust ( 2 ) ning arvestades, et: ning arvestades, et: kalandustooteturu korraldust, nagu on sätestatud nõukogu 29. detsembri 1981. aasta määruses (EMÜ) nr 3796/81 kalandustooteturu ühise korralduse kohta ( 3 ), viimati muudetud määrusega (EMÜ) nr 2886/89 ( 4 ), saaks tõhustada ühenduse ühtlustatud statistika kaudu kalastussaaduste lossimiste üldarvu kohta, ON VASTU VÕTNUD KÄESOLEVA MÄÄRUSE:







▼M1

Artikkel 1

Iga liikmesriik esitab komisjonile andmed igal kalendrikuul ühenduse ja EFTA kalalaevadest tema territooriumile lossitavate kalasaaduste koguse ja keskmise hinna kohta, võttes arvesse nõukogu 11. juuni 1990. aasta määrust (Euratom, EMÜ) nr 1588/90 konfidentsiaalsete statistiliste andmete Euroopa Ühenduste Statistikaametile edastamise kohta ( 5 ).

Käesoleva määruse kohaldamisel tähendavad lossitavad kalasaadused:

— saadusi, mis lossitakse kalalaevadest või muudest kalalaevastiku alustest,

— saadusi, mis lossitakse liikmesriikide kalalaevadest ühendusevälistes sadamates ja mille suhtes kohaldatakse komisjoni määruse (EMÜ) nr 137/79 ( 6 ) lisadokumenti T2M, ja

— saadusi, mis ühenduse kalalaevad ja muud ühenduse kalalaevastiku alused laadivad teatava liikmesriigi territooriumil ümber kolmandate riikide kalalaevadele.

Liikmesriigid tagavad, et esitatavad andmed hõlmavad kõiki kalendrikuu jooksul lossitavaid I lisas loetletud kalasaadusi, välja arvatud juhul, kui on tehtud erandeid vastavalt artikli 5 lõikele 4. Kuni 10 % kalendrikuu jooksul lossitavate kalasaaduste kaalust võib kalkuleerida valikumeetodite abil. Nendest valikumeetoditest teavitatakse artikli 5 lõigetes 1 ja 2 sätestatud korras.

▼B

Artikkel 2

Artiklis 1 nimetatud andmed esitatakse komisjonile kuue kuu jooksul alates aruandluskuu lõpust.

Artikkel 3

1. Kalastussaadused, mille kohta tuleb esitada andmed vastavalt artiklile 1, on loetletud I lisas. Liikmesriigid võivad esitada andmeid ka muude täiendavalt määratletud kalastussaaduste kohta.

Andmeid liikmesriigi seisukohalt vähem tähtsate saaduste kohta ei pea eraldi esitama, kuid need võib kokkuvõetuna esitada eraldi punktina, tingimusel, et sel viisil registreeritud saaduste kaal ei ületa 10 % asjaomasel kalendrikuul liikmesriiki lossitud saaduste kogukaalust.

2. Kaaluühikute, keskmise hinna ning saaduse otstarbe ja esitamisviisi mõisted on esitatud II lisas.

3. I lisas esitatud saaduste loetelu ja II lisas esitatud määratlusi võib muuta artiklis 6 sätestatud korras.

▼M1

Artikkel 4

1. Liikmesriigid täidavad neile artiklitega 1 ja 2 pandud kohustused komisjoni ees ning esitavad andmed magnetkandjal, mille vorming on esitatud IV lisas.

2. Kui andmete esitamine magnetkandjal põhjustab liikmesriikidele raskusi, esitatakse need komisjonile III lisas näidatud vormis.

▼B

Artikkel 5

1. Liikmesriigid esitavad 12 kuu jooksul alates käesoleva määruse jõustumisest komisjonile aruande, milles on kirjeldatud lossimisandmete kogumisviise ning hinnatud nende andmete representatiivsust ja usaldusväärsust. Komisjon teeb koostöös liikmesriikidega nendest aruannetest kokkuvõtte.

2. Liikmesriigid informeerivad komisjoni kõigist lõikes 1 sätestatud andmetes tehtud muudatustest kolme kuu jooksul pärast muudatuste tegemist.

3. Kui lõikes 1 nimetatud metoodikaaruannetest selgub, et liikmesriik ei suuda käesolevas määruses sätestatud nõudeid kohe täita ning kui vaatlustehnikas ja -metoodikas tuleb teha muudatusi, võib komisjon koostöös asjaomase liikmesriigiga määrata alates käesoleva määruse jõustumise kuupäevast kuni kolmeaastase üleminekuaja, mille jooksul peab ellu viima käesolevale määrusele vastava programmi; selle üleminekuaja jooksul võib kuni kolmeks aastaks teha ajutisi erandeid, millega liikmesriik vabastatakse käesoleva määruse sätete kohaldamisest. Komisjon teatab nendest eranditest liikmesriikidele lõikes 7 sätestatud korras.

4. Kui liikmesriigi teatava kalandussektori kaasaarvamine põhjustaks siseriiklikele asutustele raskusi, mis ei ole võrreldavad selle sektori tähtsusega, võib artiklis 6 sätestatud korras teha erandi, mille alusel liikmesriik võib kõnesoleva sektori andmed esitatavatest siseriiklikest andmetest välja jätta.

5. Vastavalt lõikele 4 võib erandeid teha kuni kolmeks aastaks, kuid neid võib edaspidi kolme aasta kaupa pikendada. Pikendustaotluse esitamisel edastab liikmesriik komisjonile valikvaatluse tulemused, millest ilmnevad liikmesriigis käesoleva määruse kohaldamisel lossimisega kaasnenud probleemid. Seejärel vaadatakse taotlused läbi artiklis 6 sätestatud korras.

6. Liikmesriigi nõuetekohaselt põhjendatud taotluse alusel, mis saadetakse komisjonile 12 kuu jooksul alates käesoleva määruse jõustumisest, võib väikesadamates toimuvate lossimiste andmed esitatavatest siseriiklikest andmetest välja jätta järgmistel tingimustel.

Andmete väljajätmine on lubatud, kui nende andmete esitamine põhjustaks siseriiklikele asutustele raskusi, mis ei ole võrreldavad lossimiste koguhulga tähtsusega selles liikmesriigis, ning kui lossitavaid saadusi turustatakse ainult kohalikul tasandil. Iga liikmesriigi asjakohaste sadamate loetelu koostatakse artiklis 6 sätestatud korras.

Asjaomased liikmesriigid esitavad komisjonile alates käesoleva määruse jõustumisest iga kolme aasta järel kogu vajalikku infot sisaldava aruande, et otsusega 72/279/EMÜ ( 7 ) loodud alaline põllumajandusstatistika komitee saaks artiklis 6 sätestatud korras käesoleva lõike teises lõigus nimetatud kriteeriumid ja loetelud läbi vaadata ja neid vajaduse korral muuta.

7. Metoodikaaruanded, üleminekukorraldused, andmete kättesaadavuse ja usaldusväärsuse ning muud käesoleva määruse kohaldamisega seotud asjakohased küsimused vaatab üks kord aastas läbi alalise põllumajandusstatistika komitee pädev töörühm.

▼M2

Artikkel 6

1. Komisjoni abistab alaline põllumajandusstatistika komitee, edaspidi “komitee”.

2. Kui viidatakse käesolevale artiklile, kohaldatakse otsuse 1999/468/EÜ ( 8 ) artikleid 5 ja 7, võttes arvesse selle artikli 8 sätteid.

Otsuse 1999/468/EÜ artikli 5 lõikes 6 sätestatud tähtajaks kehtestatakse kolm kuud.

3. Komitee võtab vastu oma töökorra.

▼B

Artikkel 7

Käesolev määrus jõustub järgmisel päeval pärast selle avaldamist Euroopa Ühenduste Teatajas.

Käesolevat määrust kohaldatakse alates 1. jaanuarist 1992.

Käesolev määrus on tervikuna siduv ja vahetult kohaldatav kõikides liikmesriikides.

▼M1









I LISA

LOETELU KALASAADUSTEST, MILLE KOHTA TULEB ANDMED ESITADA







Kood Liik Esitamisviis CDZ Tursk (Gadus morhua, Boreogadus saida, Gadus ogac) Värske, terve Värske, roogitud Külmutatud, terve Külmutatud, filee Soolatud HAD Kilttursk (Melanogrammus aeglefinus) Värske, terve Värske, roogitud Külmutatud, terve Külmutatud, filee POK Süsikas (Pollachius virens) Värske, terve Värske, roogitud Külmutatud, terve Külmutatud, filee HKE Merluusid (Merluccius spp.) Värske, terve Värske, roogitud Külmutatud, terve Külmutatud, roogitud, ilma peata Külmutatud, filee Külmutatud, muud WHG Merlang (Merlangius merlangus) Värske, terve Värske, roogitud Külmutatud, terve Külmutatud, filee LNZ Molvad (Molva spp.) Värske, terve Värske, roogitud Külmutatud, terve Külmutatud, filee POL Pollak (Pollachius pollachius) Värske, terve Värske, roogitud Külmutatud, terve Külmutatud, filee BIB Tursik (Trisopterus luscus) Värske NOP Tursik (Trisopterus esmarkii) Värske WHB Põhjaputassuu (Micromesistius poutassou) Värske PLE Atlandi merilest (Pleuronectes platessa) Värske, terve Värske, roogitud Külmutatud, terve Külmutatud, filee SOL Merikeel (Solea vulgaris) Värske, terve Värske, roogitud Külmutatud, terve Külmutatud, filee MEG Kotkakeeled (Lepidorhombus spp.) Värske Külmutatud, terve DAB Harilik soomuslest (Limanda limanda) Värske Külmutatud LEM Väikesuulest (Microstomus kitt) Värske Külmutatud RED Meriahvenad (Sebastes spp.) Värske, terve Külmutatud, terve Külmutatud, filee MNZ Merikuradid (Lophius spp.) Värske, terve Värske, sabad Külmutatud, sabad BOZ Kuldvöötahvenad (Boops spp.) Värske Külmutatud PIC (Spicara (= Maena) spp.) Värske Külmutatud CGZ Meriangerjad (Conger spp.) Värske Külmutatud GUX Merikuklased (Triglidae) Värske Külmutatud MUL Kefaallased (Mugilidae) Värske Külmutatud HER Harilik heeringas (Clupea harengus) Värske Külmutatud, terve Külmutatud, filee PIL Sardiin (Sardina pilchardus) Värske Külmutatud ANE Euroopa anšoovis (Engraulis encrasicolus) Värske Külmutatud SPR Kilu (Sprattus sprattus) Värske ALB Pikkuim-tuun (Thunnus alalunga) Värske Külmutatud YFT Kulduim-tuun (Thunnus albacares) Värske Külmutatud SKJ Vööttuun (Katsuwonus pelamis) Värske Külmutatud BET Suursilm-tuun (Thunnus obesus) Värske Külmutatud BFT Harilik tuun (Thunnus thynnus) Värske Külmutatud SWO Mõõkkala (Xiphius gladius) Värske Külmutatud TUN Muud tuunid (Thunnini) Värske Külmutatud MAC Harilik makrell (Scomber scombrus) Värske Külmutatud MAZ Muud makrellid (Scomber japonicus) Värske Külmutatud JAX Stauriidid (Trachurus spp.) Värske Külmutatud SRX Raid (Rajiformas) Värske Külmutatud DGZ Ogahai, koerhaid (Squalus acanthias, Scyliorhinus spp.) Värske Külmutatud NEP Norra salehomaar (Nephrops norvegicus) Värske, terve Värske, sabad Külmutatud, sabad CNZ Garneelid (Crangon spp.) Värske Külmutatud PDZ Süvameregarneellased (Pandalidae) Värske Külmutatud CRE Taskukrabi (Cancer pagurus) Värske Külmutatud CRS Sametkrabid (Portunus spp.) Värske LBE Euroopa homaar (Homarus gammarus) Värske Külmutatud, sabad SCE Suur kammkarp (Pecten maximus) Värske SQC Ebakalmaarid (Loligo spp.) Värske Külmutatud, puhastatud Külmutatud, puhastamata SQX Kalmaarilised (Todarodes sagittatus, Illex spp.) Värske Külmutatud, puhastatud Külmutatud, puhastamata OMZ Kalmaarlased (muud) (Omnastrephidae) Värske Külmutatud, puhastatud Külmutatud, puhastamata OCZ Kaheksajalad (Octopus spp.) Värske Külmutatud CTL Seepiad (Sepia officinalis, Rossia macrosoma, Sepiola rondeleti) Värske Külmutatud FIN Muud kalad Värske Külmutatud CRU Muud koorikloomad Värske Külmutatud MOL Muud limused Värske Külmutatud









II LISA

MÕISTED, MIDA KASUTATAKSE KALASAADUSTE LOSSIMISANDMETE ESITAMISEL

Ühikud

Kaal: registreeritakse lossitava saaduse kaal.

Kaal registreeritakse tonnides ühe kümnendkohaga.

Keskmine hind: keskmine hind esitatakse riigi vääringus tonni kohta. Nende saaduste puhul, mida kohe ei müüda, tuleb keskmine hind määrata asjakohase meetodi abil.

Otstarve

Inimtoiduks: siia kuuluvad kõik saadused, mida esmamüügil müüakse inimtoiduks või mis lossitakse sellise lepingu või kokkuleppe alusel, mis tagab kauba kasutamise inimtoiduks. Siia ei kuulu kogused, mis on mõeldud inimtoiduks, kuid mis esmamüügi ajal kõrvaldatakse toiduaineteturult turutingimustest või tervishoiueeskirjadest tulenevalt või muudel samalaadsetel põhjustel.

Tööstuslikuks otstarbeks: siia kuuluvad kõik saadused, mis on lossitud jahu, õli või loomasööda valmistamiseks, ning need algselt inimtoiduks ettenähtud kogused, mida esmamüügil ei müüda inimtoiduks.

Esitamisviis

Filee on kala selgrooga paralleelselt lõigatud lihariba, mis koosneb kala paremast või vasakust küljest, millest pea, sisikond, uimed (selja-, päraku-, saba-, kõhu-, rinna-) ja luud (selgroog, ribid, vöötmeluud, jne) on eemaldatud ning kala kaks poolt ei ole teineteisega selga või kõhtupidi ühenduses.

Terve kala on rookimata kala.

Puhastatud kala tähendab kalmaarlasi, mille haarmed, pea ja siseelundid on kehast eemaldatud.

Külmutatud kala on kala, mis on loomuliku kvaliteedi säilitamiseks külmutatud keskmise temperatuuri alandamise teel -18 °C või alla selle, ning mida seejärel hoitakse temperatuuril -18 °C või sellest madalamal temperatuuril.

Värske kala on kala, mis ei ole konserveeritud, soolatud, suitsutatud, külmutatud ega muul viisil töödeldud, välja arvatud jahutamine. Värske kala esitatakse tavaliselt tervelt või roogitult.

Soolatud kala on kala, sageli roogitud ja ilma peata, mis säilitatakse soolas või soolvees.

Riikkondsus ja reguleerimisala

Andmed peavad hõlmama kõiki aruandva liikmesriigi sadamates ühenduse ja EFTA kalalaevadest lossitud saadusi. Aruandev liikmesriik ei ole käesoleva määruse alusel kohustatud teatama nendest saadustest, mis lossitakse tema kalalaevadest teistes sadamates peale riigisiseste sadamate.

Andmed peavad hõlmama liikmesriigi territooriumil lossitud saadusi, mis on reguleeritud komisjoni määruses (EMÜ) nr 137/79 nimetatud dokumendiga T2M. Andmed peavad hõlmama ka neid saadusi, mis ühenduse ja EFTA kalalaevadelt ning muudelt ühenduse ja EFTA kalalaevastiku alustelt selle liikmesriigi territooriumil lossitakse ning kolmandate riikide kalalaevadele ümber laaditakse.

Ühenduse kalalaevad on kalalaevad, mis sõidavad ühenduse liikmesriigi lipu all või on selles liikmesriigis registreeritud.

EFTA kalalaevad on kalalaevad, mis sõidavad EFTA liikmesriigi lipu all või on selles liikmesriigis registreeritud.

Kolmandate riikide kalalaevad on kalalaevad, mis sõidavad mõne teise riigi, mis ei ole ühenduse ega EFTA liikmesriik, lipu all või on selles riigis registreeritud.









III LISA

ARTIKLIS 1 NIMETATUD ANDMETE VORMING

LOSSIMISSTATISTIKA

▼M1









IV LISA

MAGNETKANDJATEL ESITATAVATE ANDMETE VORMING

1. Magnetkandjad

Magnetlindid: üheksarajaline tihedusega 1 600 või 6 250 bitti tollil ning EBCDIC- või ASCII-koodis, eelistatavalt märgendamata. Märgendamise korral tuleks lisada faililõpukood.

Disketid: MS-DOS-vormindusega 3,5tollised 720kilobaidised või 1,4megabaidised disketid või 5,25tollised 360kilobaidised või 1,2megabaidised kettad.

2. Koodide vorming







Baidi number Andmeelement Märkused 1-4 riik ISO kolmetäheline kood (nt FRA = Prantsusmaa) 5-6 aasta nt: 94 = 1994 7-8 kuu nt: 01 = jaanuar 9-11 liik kolmetäheline tähis (nt CDZ = tursk) 12-13 esitamisviis vt koodide loetelu allpool 14 otstarve vt koodide loetelu allpool 15-25 kogus tonnides, ühe kümnendkohaga 26-36 keskmine hind riigi vääringus/tonnides 37 riikkondsuse kood vt märkust allpool

Märkused:

a) Kõik arvväljad tuleb joondada paremale eestühikutega. Kõik sümbolväljad peavad olema joondatud vasakule lõputühikutega.

b) Registreeritav kaal on lossitud saaduste kaal.

c) Kogused, mis on väiksemad kui 50 kg, tuleb märkida kui “0,0”.

3. Koodide loetelu







a) Esitamisviiside koodid Värske 10 Värske, terve 11 Värske, roogitud 12 Värske, sabad 13 Värske, roogitud ja ilma peata 16 Värske, muu 19 Külmutatud 20 Külmutatud, terve 21 Külmutatud, roogitud 22 Külmutatud, sabad 23 Külmutatud, fileerimata 25 Külmutatud, roogitud ja ilma peata 26 Külmutatud, puhastatud 27 Külmutatud, puhastamata 28 Külmutatud, muu 29 Soolatud 30 Suitsutatud 40 Keedetud/küpsetatud 50 Keedetud/küpsetatud, külmutatud ja pakendatud 60 b) otstarbekoodid Inimtoiduks 1 Tööstuslikuks otstarbeks 2 Kasutusviis teadmata 9 c) riikkondsuse koodid EMÜ kalalaevad 1 EFTA kalalaevad 2 Kolmandate riikide kalalaevad 3